钦定古今图书集成/明伦汇编/官常典/第535卷 > 张铨
## 钦定古今图书集成/明伦汇编/官常典/第535卷 > 张铨

按《明外史》本传：“铨，定远人。从取太平，定集庆、镇江、常
州、婺州，讨汉𢭏、江州，战鄱阳湖，取鄂渚，收淮东，平吴，
累功为指挥佥事。从大将军取中原燕晋秦蜀，进都
督佥事。董建齐王府于青州，副江夏侯周德兴征五
溪蛮。已而水尽源通。塔平、散毛诸洞酋作乱，复副德
兴讨平之。从颍国公傅友德征云南，由永宁克乌撒。”
久之，复从友德征乌撒及曲靖、普安、龙海、孟定诸蛮。
洪武二十三年封永宁侯，食禄千五百石，世指挥使。